ก.เกษตรเตรียมจัดงานเฉลิมพระเกียรติ 60 ปี บรมราชาภิเษก
กระทรวงเกษตรฯ เตรียมจัดงานเฉลิมพระเกียรติบรมราชาภิเษกครบ 60 ปี
11 มี.ค. 2553

กระทรวงเกษตรฯ เตรียมจัดงานเฉลิมพระเกียรติบรมราชาภิเษกครบ 60 ปี
นายธีระ  วงศ์สมุทร  รมว.เกษตรและสหกรณ์ เปิดเผยว่า กระทรวงเกษตรฯ เตรียมจัดงานเฉลิมพระเกียรติพระบาทสมเด็จพระเจ้าอยู่หัว และสมเด็จพระนางเจ้าสิริกิติ์ พระบรมราชินีนาถ ในวโรกาสครบรอบ 60 ปี วันบรมราชาภิเษก วันที่ 5 พ.ค. 2553 ในฐานะที่ทรงเป็น “กษัตริย์เกษตร” โดยได้สั่งการให้ทุกกรมในสังกัดไปจัดทำข้อมูลที่เกี่ยวกับ 2 พระองค์ เพื่อใช้ในการจัดงานซึ่งจะจัดอย่างสมพระเกียรติ เพื่อให้ประชาชนได้รับทราบถึงพระราชกรณียกิจของสองพระองค์ที่มีต่อประเทศไทย